stanford-oval/wikipedia huggingface dataset:
ที่ราบลุ่มแม่น้ำ
พื้นที่ลุ่มน้ำที่สำคัญของโลก > พื้นที่ลุ่มน้ำที่ใหญ่ที่สุด

พื้นที่ลุ่มน้ำที่ใหญ่ที่สุด 5 แห่ง (ตามขนาดพื้นที่) จากใหญ่ที่สุดสู่อับดับรองลงไปคือ พื้นที่ลุ่มแม่น้ำแอมะซอน (7 ล้านตารางกิโลเมตร), พื้นที่ลุ่มแม่น้ำคองโก (4 ล้านตารางกิโลเมตร), พื้นที่ลุ่มแม่น้ำไนล์ (3.4 ล้านตารางกิโลเมตร), พื้นที่ลุ่มแม่น้ำมิสซิสซิปปี (3.22 ล้านตารางกิโลเมตร) และ พื้นที่ลุ่มแม่น้ำริโอเดลาปลาตา (3.17 ล้านตารางกิโลเมตร) แม่น้ำสามสายที่ระบายน้ำได้มากที่สุด จากมากไปน้อย คือแม่น้ำแอมะซอน แม่น้ำคงคา และแม่น้ำคองโก
พื้นที่ลุ่มน้ำที่สำคัญของโลก > พื้นที่ลุ่มน้ำแบบปิด

บทความหลัก: พื้นที่ลุ่มน้ำแบบปิด และ ทะเลปิด
พื้นที่ลุ่มน้ำแบบปิด เป็นพื้นที่ลุ่มน้ำที่ไม่ระบายออกสู่มหาสมุทร ประมาณร้อยละ 13 ของพื้นดินโลก ที่น้ำไหลลงสู่ทะเลปิด ทะเลปิดที่ใหญ่ที่สุดเหล่านี้ส่วนมากอยู่ภายในทวีปเอเชีย ได้แก่ ทะเลแคสเปียน ทะเลอารัล และทะเลสาบขนาดเล็กจำนวนมาก ภูมิภาคพื้นที่ลุ่มน้ำแบบปิดอื่น ๆ ได้แก่ เกรตเบซินในสหรัฐอเมริกา, พื้นที่ส่วนใหญ่ของทะเลทรายสะฮารา, พื้นที่ลุ่มแม่น้ำโอกาวางโก (ลุ่มน้ำคาลาฮารี), ที่ราบสูงรอบแอฟริกาเกรตเลคส์, ภายในของทวีปออสเตรเลีย และภายในคาบสมุทรอาหรับ บางส่วนในเม็กซิโก และบางส่วนของเทือกเขาแอนดีส บางส่วนของภูมิภาคเหล่านี้ เช่น เกรตเบซินไม่ใช่พื้นที่ลุ่มน้ำแบบปิดเดี่ยว แต่เป็นพื้นที่ลุ่มน้ำแบบปิดที่อยู่ติด ๆ กัน
ในแหล่งน้ำนิ่งของพื้นที่ลุ่มน้ำแบบปิด ซึ่งมีการระเหยเป็นสาเหตุหลักของการสูญเสียน้ำ ทำให้โดยทั่วไปปกติน้ำในพื้นที่เหล่านี้เป็นน้ำเกลือ และอาจมีความเค็มมากกว่ามหาสมุทร ตัวอย่างที่ชัดเจนคือทะเลเดดซี
พื้นที่ลุ่มน้ำในประเทศไทย

ตั้งแต่ปี พ.ศ. 2536 คณะกรรมการอุทกวิทยาแห่งชาติ แบ่งพื้นที่ลุ่มน้ำเป็น 25 ลุ่มน้ำหลัก (254 ลุ่มน้ำสาขา) ปัจจุบันประเทศไทยมี 22 ลุ่มน้ำหลัก (353 ลุ่มน้ำสาขา) ตามพระราชบัญญัติทรัพยากรน้ำ พ.ศ. 2561 คือ ลุ่มน้ำสาละวิน, ลุ่มน้ำโขงเหนือ (เดิมลุ่มน้ำกก), ลุ่มน้ำโขงตะวันออกเฉียงเหนือ, ลุ่มน้ำชี, ลุ่มน้ำมูล, ลุ่มน้ำปิง, ลุ่มน้ำวัง, ลุ่มน้ำยม, ลุ่มน้ำน่าน, ลุ่มน้ำเจ้าพระยา, ลุ่มน้ำสะแกกรัง, ลุ่มน้ำป่าสัก, ลุ่มน้ำท่าจีน, ลุ่มน้ำแม่กลอง, ลุ่มน้ำบางประกง (ซึ่งผนวกรวมลุ่มน้ำปราจีนบุรี), ลุ่มน้ำโตนเลสาบ, ลุ่มน้ำชายฝั่งทะเลตะวันออก, ลุ่มน้ำอ่าวไทยฝั่งตะวันตก (รวมเดิมลุ่มน้ำเพชรบุรีและลุ่มน้ำชายฝั่งทะเลประจวบคีรีขันธ์), ลุ่มน้ำภาคใต้ฝั่งตะวันออกตอนบน, ลุ่มน้ำภาคใต้ฝั่งตะวันออกตอนกลาง (ลุ่มน้ำทะเลสาบสงขลา), ลุ่มน้ำภาคใต้ฝั่งตะวันออกตอนล่าง และลุ่มน้ำภาคใต้ฝั่งทะเลตะวันตก
ปัจจัยการกักเก็บน้ำ

การเก็บกักน้ำเป็นปัจจัยที่สำคัญที่สุดในการกำหนดปริมาณหรือแนวโน้มที่จะเกิดน้ำท่วม กล่าวคือยิ่งมีการเก็บกักน้ำที่ดีโอกาสการเกิดน้ำท่วมยิ่งมีมาก
ปัจจัยการกักเก็บน้ำ ได้แก่ ภูมิประเทศ รูปทรงขนาด ชนิดของดิน และการใช้ที่ดิน (พื้นที่ลาดยางหรือมีสิ่งก่อสร้างปกคลุม) ภูมิประเทศและรูปทรงของการกักเก็บน้ำเป็นตัวกำหนดระยะเวลาจากหยาดน้ำฟ้า (ฝน) ที่ตกลงมาจนไหลไปถึงแม่น้ำ ในขณะที่ขนาดการเก็บน้ำ ชนิดของดิน และการพัฒนาที่ดิน จะเป็นตัวกำหนดปริมาณน้ำที่จะไปถึงแม่น้ำ
ปัจจัยการกักเก็บน้ำ > ภูมิประเทศ

โดยทั่วไป ภูมิประเทศมีส่วนอย่างมากในการที่น้ำจะไหลลงสู่แม่น้ำได้เร็วเพียงใด ฝนที่ตกลงมาในพื้นที่ภูเขาสูงชันจะถึงแม่น้ำสายหลักในแอ่งระบายน้ำได้เร็วกว่าพื้นที่ราบหรือลาดเอียงเล็กน้อย (เช่น ความลาดเอียงมากกว่าร้อยละ 1)
ปัจจัยการกักเก็บน้ำ > รูปทรง

รูปทรงจะช่วยให้ความเร็วที่ไหลบ่าถึงแม่น้ำ การเก็บกักน้ำแบบบางและยาวจะใช้เวลาระบายน้ำนานกว่าการเก็บกักน้ำแบบกลุ่มก้อน
ปัจจัยการกักเก็บน้ำ > ขนาด

ขนาดจะช่วยกำหนดปริมาณน้ำที่ไหลลงสู่แม่น้ำ เนื่องจากแหล่งกักเก็บน้ำที่มากขึ้น โอกาสที่น้ำจะท่วมก็จะมากขึ้น นอกจากนี้ยังกำหนดตามความยาวและความกว้างของอ่างระบายน้ำ
ปัจจัยการกักเก็บน้ำ > ประเภทของดิน

ชนิดของดินจะช่วยกำหนดปริมาณน้ำที่ไหลเข้าสู่แม่น้ำ ปริมาณน้ำที่ไหลบ่าออกจากพื้นที่ระบายน้ำขึ้นอยู่กับชนิดของดิน ดินบางชนิด เช่น ดินทราย มีการระบายน้ำอย่างอิสระ และฝนบนดินทรายก็มีแนวโน้มที่จะถูกดินดูดกลืน อย่างไรก็ตามดินที่มีดินเหนียวแทบจะซึมผ่านไม่ได้ ดังนั้นปริมาณน้ำฝนบนดินเหนียวจะไหลออกและมีส่วนทำให้เกิดน้ำท่วม หลังจากฝนตกเป็นเวลานาน แม้แต่ดินที่ระบายน้ำอิสระก็สามารถอิ่มตัวได้ ซึ่งหมายความว่าปริมาณน้ำฝนเพิ่มเติมจะไปถึงแม่น้ำแทนที่จะถูกดูดซับโดยพื้นดิน หากพื้นผิวไม่สามารถซึมผ่านได้ ฝนจะทำให้เกิดการไหลบ่าของพื้นผิวซึ่งจะนำไปสู่ความเสี่ยงที่จะเกิดน้ำท่วมสูงขึ้น ถ้าดินซึมเข้าไปได้ ฝนก็จะแทรกซึมเข้าไปในดิน
ปัจจัยการกักเก็บน้ำ > การพัฒนาที่ดิน

การใช้ที่ดินสามารถส่งผลต่อปริมาณน้ำที่ไหลเข้าสู่แม่น้ำได้เช่นเดียวกับดินเหนียว ตัวอย่างเช่น ปริมาณน้ำฝนบนหลังคา ทางเท้า และถนนจะถูกรวบรวมโดยแม่น้ำโดยแทบไม่ดูดซึมลงสู่น้ำใต้ดิน
การจัดการพื้นที่ลุ่มน้ำ

การจัดการลุ่มน้ำคือ การจัดการใช้ประโยชน์ทรัพยากรธรรมชาติภายในพื้นที่ลุ่มน้ำแบบผสมผสาน โดยเฉพาะทรัพยาการที่ดิน ได้แก่ พื้นที่ป่าไม้ เกษตรกรรม แหล่งน้ำ ชุมชน พื้นที่เมือง ให้มีสัดส่วนการกระจายตัวที่เหมาะสม มีมาตรการป้องกันและควบคุมผลกระทบจากการพัฒนาที่ดิน และมีการปรับปรุงฟื้นฟูส่วนที่เสื่อมโทรม ให้พื้นที่ลุ่มน้ำนั้นยังคงทำหน้าที่ตอบสนองต่อความต้องการทรัพยากรธรรมชาติของมนุษย์ โดยเฉพาะทรัพยากรน้ำ และป่าไม้ได้อย่างยั่งยืน สิ่งบ่งชี้ถึงผลสัมฤทธิ์ของการจัดการดูได้จาก ปริมาณน้ำที่เพียงพอ ช่วงเวลาการไหลสม่ำเสมอและคุณภาพดี รวมถึงคุณภาพชีวิตความเป็นอยู่ที่ดีของคนที่อาศัยอยู่ในพื้นที่ลุ่มน้ำ
ดูเพิ่ม

การจัดการพื้นที่ลุ่มน้ำ
การผันน้ำระหว่างลุ่มน้ำ
สันปันน้ำ
การแบ่งแยกทวีปที่สำคัญตามพื้นที่ลุ่มน้ำที่ไหลลงสู่มหาสมุทรต่าง ๆ (สีเขียวอ่อน-สีเขียว-สีฟ้า) พื้นที่ลุ่มน้ำที่ไหลลงสู่มหาสมุทรแอตแลนติก, (สีเขียวเทา) พื้นที่ลุ่มน้ำที่ไหลลงสู่มหาสมุทรอาร์กติก, (สีม่วง) พื้นที่ลุ่มน้ำที่ไหลลงสู่มหาสมุทรแปซิฟิก, (สีแดง) พื้นที่ลุ่มน้ำที่ไหลลงสู่มหาสมุทรอินเดีย, (สีน้ำตาล) พื้นที่ลุ่มน้ำที่ไหลลงสู่มหาสมุทรใต้ เรียงตามลำดับขนาด และ (สีเทาดำ) พื้นที่ลุ่มน้ำแบบปิดที่ไม่ระบายน้ำออกสู่มหาสมุทร
พื้นที่ลุ่มน้ำแบบปิดในเอเชียกลาง
ถนนนครสวรรค์

ถนนนครสวรรค์
ถนนนครสวรรค์ (อักษรโรมัน: Thanon Nakhon Sawan) เป็นถนนสายหนึ่งในพื้นที่กรุงเทพมหานคร มีจุดเริ่มต้นที่สะพานผ่านฟ้าลีลาศ บริเวณแยกผ่านฟ้าลีลาศจากส่วนปลายของถนนราชดำเนินกลาง ทอดผ่านแยกจักรพรรดิพงษ์ ผ่านแยกเทวกรรมข้ามสะพานเทวกรรมรังรักษ์ พื้นที่เขตป้อมปราบศัตรูพ่าย และไปสิ้นสุดลงที่แยกนางเลิ้ง จุดตัดกับถนนพิษณุโลก บริเวณด้านหน้าอุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ฝั่งทิศใต้ (ประตูทางเข้าสนามม้านางเลิ้งเดิม) ในพื้นที่แขวงสวนจิตรลดา เขตดุสิต รวมระยะทางทั้งสิ้น 1.31 กิโลเมตร
ถนนนครสวรรค์เดิมมีชื่อว่า "ถนนตลาด" สร้างขึ้นมาในรัชสมัยรัชกาลที่ 5 และได้เปลี่ยนชื่อมาเป็นถนนนครสวรรค์ดังในปัจจุบัน ในรัชสมัยรัชกาลที่ 6 เมื่อวันที่ 16 กุมภาพันธ์ พ.ศ. 2462 เพื่อเป็นการเฉลิมพระเกียรติของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต หรือทูลกระหม่อมบริพัตร พระบรมวงศานุวงศ์องค์สำคัญ
บริเวณถนนนครสวรรค์ เป็นที่ตั้งของตลาดนางเลิ้ง ตลาดบกแห่งแรกของประเทศไทย เป็นชุมชนที่มีความเก่าแก่ยาวนาวนานและมีสินค้ามากมายจำหน่าย โดยเฉพาะอาหารนานาชนิด เช่น กล้วยแขก, ขนมถ้วย และขนมไทยอีกหลายอย่าง อีกทั้งอาคารบ้านเรือนแถบนี้ยังมีความเก่าแก่และมีสถาปัตยกรรมที่สวยงามอีกด้วย
หลักฐานทางโบราณคดี

เมื่อ พ.ศ. 2557 การประปานครหลวงได้ดำเนินโครงการก่อสร้างท่อประปาขนาดเส้นผ่าศูนย์กลาง 1,000 มิลลิเมตร โดยการดันท่อลอดในถนนนครสวรรค์ช่วงถนนจักรพรรดิพงษ์ถึงถนนราชดำเนินกลาง พร้อมทั้งก่อสร้างบ่อดัน-บ่อรับจำนวน 8 บ่อ ซึ่งมีงานบางส่วนต้องขุดเปิดหน้าดินในเขตโบราณสถานป้อมมหากาฬ และพื้นที่ใกล้เคียง ซึ่งพบหลักฐานทางโบราณคดีในเขตโบราณสถานป้อมมหากาฬและพื้นที่ใกล้เคียง
พบแนวถนนที่คาดว่าน่าจะเป็นทางเดินเท้าระหว่างป้อมมหากาฬและสะพานผ่านฟ้าลีลาส น่าจะมีอายุในช่วงต้นรัตนโกสินทร์ มีลักษณะปูด้วยอิฐ เรียงกัน 1 ชั้นอิฐ โดยใช้อิฐขนาด 15x30x7 เซนติเมตร วางเรียงแบบสานคู่ และใช้อิฐขนาด 20x40x10 เซนติเมตร ก่อเป็นขอบถนนโดยใช้สันอิฐตั้งขึ้น มีความกว้างของถนน 1 เมตร ถนนอยู่ต่ำกว่าระดับผิวดินปัจจุบัน 100 เซนติเมตร รวมถึงยังพบทางระบายน้ำสองแนว กำหนดอายุราวรัชกาลที่ 4–5 แนวแรกก่อด้วยอิฐขนาด 11x22x6 เซนติเมตร ทำเป็นร่องขนาด 10 เซนติเมตร แนวที่สองก่อด้วยอิฐขนาด 15x30x7 เซนติเมตร วางตัวในแนวขนานกับแนวแรก โดยทั้งสองแนววางห่างกัน 10 เซนติเมตร
พบส่วนพื้นและฐานของอาคาร พื้นปูด้วยกระเบื้อง กระเบื้องมีขนาด 30x30 เซนติเมตร น่าจะมีอายุก่อน พ.ศ. 2486 เพราะคล้ายกับอาคารในภาพถ่ายของวิลเลียม ฮันต์ ถ่ายเมื่อราว พ.ศ. 2486
แหล่งข้อมูลอื่น

แผนที่และภาพถ่ายทางอากาศของ ถนนนครสวรรค์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′33″N 100°30′39″E﻿ / ﻿13.759089°N 100.510769°E﻿ / 13.759089; 100.510769
พระวรวงศ์เธอ พระองค์เจ้าพีรพงศ์ภาณุเดช

| พระวรวงศ์เธอ พระองค์เจ้าพีรพงศ์ภาณุเดช |
| --- | --- |
พระวรวงศ์เธอ ชั้น 4 พระองค์เจ้าชั้นตรี

ประสูติ: 15 กรกฎาคม พ.ศ. 2457 จังหวัดพระนคร ประเทศสยาม
สิ้นพระชนม์: 23 ธันวาคม พ.ศ. 2528 (71 ปี) ลอนดอน ประเทศอังกฤษ
หม่อม: ซิริล เฮย์คอค (2481-2492) เซเลีย โฮวาร์ด (2494-2499) สาลิกา กะลันตานนท์ (2500-2506) อรุณี จุลทะโกศล (2502-2507) ชวนชม ไชยนันท์ (2510-2523) ซิริล เฮย์คอค (2526-2528)
พระบุตร: หม่อมราชวงศ์พีรเดช ภาณุพันธุ์ หม่อมราชวงศ์ระพีพร บุญยะมาน หม่อมราชวงศ์พีรานุพงศ์ ภาณุพันธุ์
ราชสกุล: ภาณุพันธุ์
ราชวงศ์: จักรี
พระบิดา: สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
พระมารดา: หม่อมเล็ก ภาณุพันธุ์ ณ อยุธยา
| ฟอร์มูลาวันชิงแชมป์โลก |
| --- | --- |
สัญชาติ:  ไทย
ช่วงปี: 1935-1939 1950-1954
ทีม: คอกหนูขาว (1935-1939) Enrico Platé (1950) Gordini (1952) Connaught (1953) Maserati (1954)
แข่ง: 92 (1935-1939)  41 (1950-1954)
ชนะ: 16
โพเดียม: 45
แข่งครั้งแรก: ค.ศ. 1935
ชนะครั้งแรก: ค.ศ. 1936
| --- | --- |
ชั้นยศ:  ร้อยเอก
ร้อยเอก พระวรวงศ์เธอ พระองค์เจ้าพีรพงศ์ภาณุเดช มีพระนามลำลองว่า พระองค์ชายพีระ (15 กรกฎาคม พ.ศ. 2457 – 23 ธันวาคม พ.ศ. 2528) เป็นนักแข่งรถชาวไทย และเป็นผู้เข้าแข่งขันกีฬาเรือใบในโอลิมปิกฤดูร้อน ค.ศ. 1956, 1960, 1964 และ 1972
พระประวัติ

พระวรวงศ์เธอ พระองค์เจ้าพีรพงศ์ภาณุเดช เป็นพระโอรสในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ประสูติแต่หม่อมเล็ก ภาณุพันธุ์ ณ อยุธยา (สกุลเดิม ยงใจยุทธ; ป้า (พี่สาวของพ่อ) ของพลเอก ชวลิต ยงใจยุทธ อดีตนายกรัฐมนตรีไทย) เมื่อวันที่ 15 กรกฎาคม พ.ศ. 2457 เมื่อแรกประสูติมีพระอิสริยยศที่ หม่อมเจ้าพีรพงศ์ภาณุเดช ทรงสำเร็จการศึกษาจากโรงเรียนเทพศิรินทร์ และเสด็จไปทรงศึกษาต่อที่วิทยาลัยอีตัน, มหาวิทยาลัยเคมบริดจ์ ประเทศอังกฤษ ก่อนเปลี่ยนไปทรงศึกษาด้านประติมากรรม ที่ โรงเรียนศิลปะบายัม ชอว์
ก่อนสงครามโลกครั้งที่สอง

พระวรวงศ์เธอ พระองค์เจ้าพีรพงศ์ภาณุเดช ทรงเริ่มแข่งขันขับรถ โดยได้รับการสนับสนุนจากพระเจ้าวรวงศ์เธอ พระองค์เจ้าจุลจักรพงษ์ ทั้งสองพระองค์เป็นที่รู้จักในหมู่นักแข่งรถในชื่อ Prince Bira และ Prince Chula ทรงขับรถยี่ห้อ อี.อาร์.เอ. (English Racing Automobiles - E.R.A.) ทาสีฟ้าสดใส รถที่ใช้ในการแข่งขัน ชื่อ อี.อาร์.เอ. รอมิวลุส (Romulus) อี.อาร์.เอ. รีมุส (Remus) และ อี.อาร์.เอ. หนุมาน (Hanuman) สีฟ้าแบบนี้ ปัจจุบันเรียกว่า ฟ้าพีระ (Bira blue)
ทรงชนะเลิศการแข่งขันครั้งแรก ในรายการ Coupe de Prince Rainier ที่เซอร์กิตเดอโมนาโก (ปัจจุบันคือ โมนาโกกรังด์ปรีซ์) ได้รับถ้วยเจ้าชายแรนีเยที่ 3 องค์อธิปัตย์แห่งโมนาโก เมื่อวันที่ 11 เมษายน พ.ศ. 2479 โดยทรงขับรถรอมิวลุส
ทรงชนะเลิศการแข่งรถกรังด์ปรีซ์ในยุโรปอีกหลายครั้ง ระหว่างปี ค.ศ. 1936, 1937 และ 1938 จนได้รางวัล ดาราทอง (BRDC Road Racing Gold Star) จากสมเด็จพระเจ้าจอร์จที่ 5 แห่งสหราชอาณาจักร 3 ปีซ้อน ทรงได้รับการบรรจุพระนามในหอเกียรติยศของสมาคมนักแข่งรถอังกฤษ
ทั้งสองพระองค์เสด็จกลับประเทศไทยเมื่อปลายปี พ.ศ. 2480 และทรงนำรถรอมิวลุสมาทรงขับโชว์ และทรงจัดประลองความเร็วที่ถนนราชดำเนิน เมื่อวันที่ 5 ธันวาคม พ.ศ. 2480 โดยราชยานยนต์สมาคมแห่งสยาม และจัดแสดงให้ประชาชนทั่วไปเข้าชมที่วังจักรพงษ์ ขณะนั้นอยู่ในช่วงงานฉลองรัฐธรรมนูญ มีผู้คนเข้ามาชมเป็นจำนวนมาก
ในปี พ.ศ. 2482 ทั้งสองพระองค์ทรงเป็นกำลังสำคัญ ในการเตรียมการจัดการแข่งขันกรุงเทพกรังด์ปรีซ์ (Bangkok Grand Prix) โดยเชิญนักแข่งชั้นนำมาแข่งขันบนเส้นทางรอบสนามหลวงและพระบรมมหาราชวัง ระยะทาง 2 ไมล์ ในวันที่ 10 ธันวาคม พ.ศ. 2482 แต่การแข่งขันนี้ต้องยกเลิกไป เพราะเกิดสงครามโลกครั้งที่ 2 ขึ้นเสียก่อน
หลังสงครามโลกครั้งที่สอง

ในช่วงสงครามโลกครั้งที่สอง พระองค์ทรงสมัครเข้าร่วมกับกองทัพอังกฤษ ได้ยศเรืออากาศโท ตำแหน่งครูฝึกเครื่องร่อน เมื่อสงครามโลกสิ้นสุดลง จึงกลับมาขับรถสูตรหนึ่ง แข่งขันกรังด์ปรีซ์ในช่วง ค.ศ. 1950 – 1954
การแข่งขันครั้งที่ดีที่สุดของพระองค์ คือ เฟรนช์กรังด์ปรีซ์ ในปี ค.ศ. 1954 ทรงขับรถ Maserati 250F ในรอบสุดท้ายทรงอยู่ในอันดับที่ 3 ซึ่งจะได้ขึ้นโพเดียม แต่น้ำมันหมดถังก่อนจะเข้าเส้นชัยเพียงเล็กน้อย จึงทรงได้อันดับที่ 4 และเป็นสถิติที่ดีที่สุดในการแข่งขันรถสูตรหนึ่งของพระองค์
พระองค์ทรงเลิกแข่งรถสูตรหนึ่งในปลายปี ค.ศ. 1954 (พ.ศ. 2497) เนื่องจากมีปัญหาเรื่องสายพระเนตรสั้น ต้องทรงฉลองพระเนตรแบบพิเศษ และทรงมีปัญหาในการขับเวลาฝนตก
ชีวิตส่วนพระองค์

พระวรวงศ์เธอ พระองค์เจ้าพีรพงศ์ภาณุเดช เสกสมรสกับซิริล แมรี จอร์จีนา เฮย์คอค ชาวอังกฤษ เมื่อวันที่ 12 มกราคม พ.ศ. 2481 ด้วยความที่พระองค์เจ้าพีรพงศ์ภาณุเดชเป็นที่รู้จัก บุคลิกดี สามารถตรัสได้คล่องทั้งภาษาอังกฤษและภาษาฝรั่งเศส และดำรงพระองค์อย่างเศรษฐี ทำให้มีผู้หญิงเข้าหาพระองค์ หม่อมซิริลทำใจไม่ได้ที่พระองค์มีหญิงอื่น แม้จะไม่ทรงจริงจังด้วยนัก แต่ก็เป็นความเดือดร้อนของภรรยา ทั้งสองจึงแยกกันอยู่พักหนึ่งเพื่อระงับจิตใจ
ในระหว่างที่พระองค์ทรงแข่งขับรถที่ประเทศอาร์เจนตินา ก็ทรงพบกับเซเลีย โฮวาร์ด และเมื่อพระองค์ได้รับบาดเจ็บจากการแข่งรถ ก็มีเซเลียคอยปรนนิบัติ จนที่สุดพระองค์ก็ทรงพาเซเลียกลับอังกฤษด้วยกัน และประทับอยู่กับเธอ ไม่ได้เสด็จไปหาหม่อมซิริล หม่อมซิริลจึงตัดสินใจหย่าขาดจากพระองค์ตามกฎหมาย ในปี พ.ศ. 2492 และเสกสมรสกับเซเลีย ที่ปารีส ประเทศฝรั่งเศส เมื่อวันที่ 18 ธันวาคม พ.ศ. 2494 มีพระเจ้าวรวงศ์เธอ พระองค์เจ้าจุลจักรพงษ์ และหม่อมเอลิสะเบธ จักรพงษ์ ณ อยุธยา เสด็จร่วมงานด้วย จากนั้นเซเลียใช้ชื่อว่า “หม่อมชลิตา ภาณุพันธุ์ ณ อยุธยา”
ปลายปี พ.ศ. 2497 พระองค์ทรงเห็นว่าพ้นยุคที่จะทรงแข่งรถแล้ว ประกอบกับหม่อมชลิตาได้ให้กำเนิดพระโอรสคนแรก พระองค์จึงตัดสินพระทัยอำลาชีวิตนักแข่ง แล้วทรงพาครอบครัวกลับมาประทับที่ประเทศไทย เมื่อปี พ.ศ. 2499 อีก 7 เดือนต่อมาพระองค์ทรงหย่ากับหม่อมชลิตา โดยตกลงกันว่า พระโอรสคนเดียวให้อยู่ภายใต้การดูแลของหม่อมชลิตาจนอายุครบ 21 ปี เนื่องจากก่อนหน้าที่กลับมาประเทศไทยพระองค์ได้ทรงพบปะกับสาลิกา กะลันตานนท์ พนักงานต้อนรับบนเครื่องบินชาวไทย ซึ่งทำให้หม่อมชลิตาหึงหวง พระองค์เสกสมรสกับสาลิกาในปี พ.ศ. 2500 และหย่าขาดกันในปี พ.ศ. 2506
นอกจากนั้นยังมีหม่อมอีกคน คืออรุณี จุลทะโกศล และหย่าขาดกันในปี พ.ศ. 2507
ในปี พ.ศ. 2510 พระองค์เสกสมรสกับชวนชม ไชยนันท์ ก่อนหย่าขาดกันในปี พ.ศ. 2523
ในปี พ.ศ. 2526 พระองค์ได้เสด็จไปยังประเทศอังกฤษอีกครั้ง เพื่อแวะหาอดีตหม่อมซิริล กระทั่งสิ้นพระชนม์ในปี พ.ศ. 2528
พระองค์มีพระโอรสธิดาทั้งหมด 3 คน ได้แก่
หม่อมราชวงศ์พีรเดช ภาณุพันธุ์ (ราวพ.ศ. 2497 - พ.ศ. 2514) เกิดแต่เซเลีย โฮวาร์ด
หม่อมราชวงศ์ระพีพร บุญยะมาน (เกิด 28 มีนาคม พ.ศ. 2510) เกิดแต่ชวนชม ไชยนันท์
หม่อมราชวงศ์พีรานุพงศ์ ภาณุพันธุ์ (เกิด 14 ธันวาคม พ.ศ. 2515) เกิดแต่ชวนชม ไชยนันท์
สิ้นพระชนม์

เมื่อวันที่ 23 ธันวาคม  พ.ศ. 2528 พระวรวงศ์เธอ พระองค์เจ้าพีรพงศ์ภาณุเดช สิ้นพระชนม์อย่างกะทันหัน โดยทรงล้มลงที่สถานีรถไฟบารอนส์คอร์ต ที่ลอนดอน ขณะที่ผู้คนกำลังซื้อข้าวของต้อนรับเทศกาลคริสต์มาส ไม่มีใครทราบว่าพระองค์เป็นใคร ไม่มีหลักฐานอะไรในพระองค์ นอกจากจดหมายภาษาไทยที่ตำรวจลอนดอนอ่านไม่ออก จึงส่งจดหมายไปสอบถามผู้เชี่ยวชาญทางภาษาที่มหาวิทยาลัยลอนดอน ก่อนจะทราบว่าพระวรวงศ์เธอ พระองค์เจ้าพีรพงศ์ภาณุเดช สิ้นพระชนม์เสียแล้ว สิริพระชันษา 71 ปี ข่าวสิ้นพระชนม์ถือเป็นข่าวใหญ่ เผยแพร่ข่าวไปทั่วโลก ลงข่าวหน้าหนึ่งของหนังสือพิมพ์ไทยทุกฉบับ รวมทั้งต่างประเทศที่พระองค์ทรงทำชื่อเสียงไว้ สถานทูตจัดพิธีสวดพระอภิธรรมถวายอย่างสมพระเกียรติ พระราชวงศ์ไทยที่ประทับอยู่ในประเทศอังกฤษได้รับแจ้งข่าวนี้ทั้งหมด
เมื่อพระศพถูกเคลื่อนย้ายไปที่สุสานเพื่อพระราชทานเพลิง นักแข่งรถดัง ๆ สมัยเดียวกันรวมตัวกันทั่วยุโรป เดินทางมาร่วมแสดงความคารวะ โดยหม่อมราชวงศ์นริศรา จักรพงษ์ พระธิดาในพระเจ้าวรวงศ์เธอ พระองค์เจ้าจุลจักรพงษ์ เป็นผู้อัญเชิญธูปเทียนพระราชทานมาร่วมงาน ข้าราชการไทยในสถานทูตไปร่วมงานกันหมด
ทั้งนี้ หม่อมราชวงศ์มาลินี จักรพันธุ์ ผู้รวบรวมประวัติของพระองค์ ส่งท้ายไว้ว่า "ดวงพระวิญญาณลอยละล่องขึ้นสู่สรวงสวรรค์ พระองค์สิ้นพระชนม์อย่างโดดเดี่ยว เพียงแค่จดหมายภาษาไทยหนึ่งฉบับที่ทรงทิ้งไว้เพื่อส่งท้ายให้ได้ทราบว่าพระองค์คือใคร เทพส่งพระองค์ท่านลงมาจุติอย่างงามสง่า   พระนามขจรขจายก่อนสงครามโลกครั้งที่ 2 ไปทั่วโลก และเทพได้นำพระองค์ท่าน "เจ้าดาราทอง" เสด็จกลับขึ้นไปอย่างเดียวดาย เหมือนสวรรค์แกล้งให้โลกลืม"
พระเกียรติยศ > เครื่องราชอิสริยาภรณ์

พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 2 (อ.ป.ร.2)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พระเกียรติยศ > พระยศ

6 กุมภาพันธ์ พ.ศ. 2480: นายร้อยตรี
9 ตุลาคม พ.ศ. 2491: ร้อยเอก
สถิติการแข่งขัน > สรุปผลการแข่งขัน

| ฤดูกาล | แข่งขัน | ชนะเลิศ | โพเดียม | ตำแหน่งโพล | Championship | Championship | Championship | Championship | Championship | Championship | Championship | คะแนน |
| --- | --- | --- | --- | --- | --- | --- | --- | --- | --- | --- | --- | --- |
| 1935 | 21 | 0 | 5 |  |  |  |  |  |  |  |  |  |
| 1936 | 21 | 4 | 10 |  |  |  |  |  |  |  |  | 73 |
| 1937 | 26 | 5 | 14 |  |  |  |  |  |  |  |  | 73 |
| 1938 | 24 | 7 | 16 |  |  |  |  |  |  |  |  |  |
| รวม | 92 | 16 | 45 |  |  |  |  |  |  |  |  |  |
| 1950 | 7 | 0 | 0 |  |  |  |  |  |  |  |  | 5 |
| 1951 | 8 | 0 | 0 |  |  |  |  |  |  |  |  | 0 |
| 1952 | 8 | 0 | 0 |  |  |  |  |  |  |  |  | 0 |
| 1953 | 9 | 0 | 0 |  |  |  |  |  |  |  |  | 0 |
| 1954 | 9 | 0 | 0 |  |  |  |  |  |  |  |  | 3 |
| รวม | 41 | 0 | 0 |  |  |  |  |  |  |  |  | 8 |
สถิติการแข่งขัน > พ.ศ. 2478 (ค.ศ. 1935)

| วันที่ | รายการ | สนาม | ประเทศ | รถ | หมายเลข | ผลการแข่งขัน | ชนะเลิศ | โพเดียม |
| --- | --- | --- | --- | --- | --- | --- | --- | --- |
| 16 มีนาคม | 1 st New Haw Short Handicap | บรูกแลนด์ส |  | ไรลีย์ | 10 | 5 th |  |  |
|  | New Haw Long Handicap | บรูกแลนด์ส |  | ไรลีย์ | 10 | 8 th |  |  |
| 11 พฤษภาคม | 5 Lap Handicap | ดอนิงตันพาร์ก |  | ไรลีย์ | 53 | 8 th |  |  |
|  | 5 Lap Handicap |  |  | ไรลีย์ | 53 | 5 th |  |  |
|  | Handicap 25 Miles |  |  | ไรลีย์ | 53 | 9 th |  |  |
| 19 พฤษภาคม | M.G. Car Club Hill Climb | รัชเมียร์ |  | ไรลีย์ |  | 17 th |  |  |
| 10 มิถุนายน | Junior Short Handicap | บรูกแลนด์ส |  | เอ็มจี แม็กเนต | 2 | 5 th |  |  |
|  | Senior Short Handicap |  |  | เอ็มจี แม็กเนต | 2 | 5 th |  |  |
| 6 กรกฎาคม | British Empire Trophy | บรูกแลนด์ส |  | เอ็มจี แม็กเนต | 10 | รถเสีย |  |  |
| 13 กรกฎาคม | Nuffield Trophy | ดอนิงตันพาร์ก |  | เอ็มจี แม็กเนต | 10 | 5 th |  |  |
| 20 กรกฎาคม | Dieppe Grand Prix | ดิเอปป์ ฝรั่งเศส |  | อี.อาร์.เอ | 8 | 2 nd |  |  |
| 8 สิงหาคม | 3 rd August Short Handicap | บรูกแลนด์ส |  | เอ็มจี แม็กเนต |  | 7 th |  |  |
|  | 2 nd August Mountain Handicap |  |  | อี.อาร์.เอ |  | 3 rd |  |  |
|  | 1 st August Long Handicap |  |  | เอ็มจี แม็กเนต |  | 5 th |  |  |
|  | Siam Cup |  |  | อี.อาร์.เอ | 4 | 3 rd |  |  |
| 25 สิงหาคม | Prix de Berne | แบร์น สวิตเซอร์แลนด์ |  | อี.อาร์.เอ | 90 | 2 nd |  |  |
| 7 กันยายน | Ulster Tourist Trophy | เบลฟัสต์ ไอร์แลนด์เหนือ |  | แอสตันมาร์ติน | 20 | รถเสีย |  |  |
| 10 กันยายน | Class F Mountain Record | บรูกแลนด์ส |  | อี.อาร์.เอ |  | 76.95 mph |  |  |
| 5 ตุลาคม | Donington Grand Prix | ดอนิงตันพาร์ก |  | อี.อาร์.เอ | 14 | 5 th |  |  |
| 19 ตุลาคม | Mountain Championship | บรูกแลนด์ส |  | อี.อาร์.เอ | 5 | 3 rd |  |  |
| 17 พฤศจิกายน | R.A.C. Veteran Cars' Run | ลอนดอน-ไบรตัน |  | โอลด์สโมบิล 1903 |  | Finished |  |  |
สถิติการแข่งขัน > พ.ศ. 2479 (ค.ศ. 1936)

| วันที่ | รายการ | สนาม | ประเทศ | รถ | หมายเลข | ผลการแข่งขัน | ชนะเลิศ | โพเดียม |
| --- | --- | --- | --- | --- | --- | --- | --- | --- |
| 14 มีนาคม | Mountain Handicap | บรูกแลนด์ส |  | รีมุส | 1 | 4 th |  |  |
|  | Mountain Handicap |  |  | รีมุส | 3 | 3 rd |  |  |
| 4 เมษายน | B.R.D.C. British Empire Trophy | ดอนิงตันพาร์ก |  | รีมุส | 16 | ถอนตัว |  |  |
| 11 เมษายน | Coupe du Prince Rainier | เซอร์กิตเดอโมนาโก |  | รอมิวลุส | 78 | 1 st |  |  |
| 2 พฤษภาคม | J.C.C. International Trophy | บรูกแลนด์ส |  | รอมิวลุส | 15 | 1 st |  |  |
| 9 พฤษภาคม | Derby and District Motor Club | ดอนิงตันพาร์ก |  | รีมุส | 4 | 2 nd |  |  |
| 16 พฤษภาคม | Cork Motor Race | คอร์ก ไอร์แลนด์ |  | รีมุส | 5 | รถเสีย |  |  |
| 28 พฤษภาคม | R.A.C. Light Car Race | ไอเซิลออฟแมน |  | รอมิวลุส | 17 | 2 nd |  |  |
| 1 มิถุนายน | B.A.R.C. Whitson Meeting | บรูกแลนด์ส |  | รอมิวลุส | 2 | ถอนตัว |  |  |
| 14 มิถุนายน | Eifelrennen 1500 cc | นูร์เบอร์กริง เยอรมนี |  | รอมิวลุส | 61 | 3 rd |  |  |
| 21 มิถุนายน | Grand Prix de Picardie | เปรอง ฝรั่งเศส |  | รอมิวลุส | 2 | 1 st |  |  |
| 4 กรกฎาคม | Nuffield Trophy | ดอนิงตันพาร์ก |  | ออสติน 750 cc  | 4 | 5 th |  |  |
| 12 กรกฎาคม | Grand Prix de l'Albigeois | อาลบี ฝรั่งเศส |  | รีมุส | 10 | 1 st |  |  |
| 3 สิงหาคม | Limerick Grand Prix | ลีเมริค ไอร์แลนด์ |  | รีมุส | 2 | รถชน |  |  |
| 15 สิงหาคม | Coppa Acerbo 1500 cc | เปสคารา อิตาลี |  | รอมิวลุส | 22 | รถเสีย |  |  |
| 23 สิงหาคม | Prix de Berne | แบร์น สวิตเซอร์แลนด์ |  | รอมิวลุส | 90 | รถเสีย |  |  |
| 29 สิงหาคม | J.C.C. 200 Miles | ดอนิงตันพาร์ก |  | รีมุส | 20 | รถเสีย |  |  |
| 5 กันยายน | Ulster Tourist Trophy | เบลฟัสต์ ไอร์แลนด์เหนือ |  | บีเอ็มดับเบิลยู | 17 | 7 th |  |  |
| 26 กันยายน | Phoenix Park Handicap | ดับลิน ไอร์แลนด์ |  | มาเซราติ | 2 | 2 nd |  |  |
| 3 ตุลาคม | Donington Grand Prix | ดอนิงตันพาร์ก |  | มาเซราติ | 18 | 5 th |  |  |
| 17 ตุลาคม | Mountain Championship | บรูกแลนด์ส |  | มาเซราติ | 15 | 3 rd |  |  |
สถิติการแข่งขัน > พ.ศ. 2480 (ค.ศ. 1937)

| วันที่ | รายการ | สนาม | ประเทศ | รถ | หมายเลข | ผลการแข่งขัน | ชนะเลิศ | โพเดียม |
| --- | --- | --- | --- | --- | --- | --- | --- | --- |
| 21 กุมภาพันธ์ | Grand Prix de Pau | โป ฝรั่งเศส |  | เดอลาเฮย์ | 26 | ถอนตัว |  |  |
| 29 มีนาคม | Mountain Handicap | บรูกแลนด์ส |  | รอมิวลุส | 2 | 3 rd |  |  |
|  | Mountain Handicap |  |  | รอมิวลุส | 2 | 2 nd |  |  |
| 10 เมษายน | British Empire Trophy | ดอนิงตันพาร์ก |  | มาเซราติ | 32 | ถอนตัว |  |  |
| 18 เมษายน | Turin 1500 cc | โตริโน อิตาลี |  | รอมิวลุส | 16 | ถอนตัว |  |  |
| 25 เมษายน | Princess of Piedmont Trophy | นาโปลี อิตาลี |  | รอมิวลุส | 18 | 2 nd |  |  |
| 1 พฤษภาคม | Campbell Trophy | บรูกแลนด์ส |  | มาเซราติ | 27 | 1 st |  |  |
| 17 พฤษภาคม | Coronation Mountain Handicap | บรูกแลนด์ส |  | รอมิวลุส | 1 | 2 nd |  |  |
| 22 พฤษภาคม | Cork Car Race | คอร์ค ไอร์แลนด์ |  | มาเซราติ | 5 | รถชน |  |  |
| 3 มิถุนายน | R.A.C. Light Car Race | ไอเซิลออฟแมน |  | รอมิวลุส | 5 | 1 st |  |  |
| 13 มิถุนายน | Gran Premio 1500 cc | ฟลอเรนซ์ อิตาลี |  | รอมิวลุส | 16 | ถอนตัว |  |  |
| 20 มิถุนายน | 1500 cc Race | มิลาน อิตาลี |  | รอมิวลุส | 8 | ถอนตัว |  |  |
| 27 มิถุนายน | Grand Prix de Picardie | เปรอง ฝรั่งเศส |  | เดอลาจ | 2 | ถอนตัว |  |  |
| 17 กรกฎาคม | London Grand Prix | คริสตัลพาเลซ |  | รอมิวลุส | 17 | 1 st |  |  |
| 24 กรกฎาคม | 12 Hour Sports Cars | ดอนิงตันพาร์ก |  | เดอลาเฮย์ | 39 | 1 st |  |  |
| 2 สิงหาคม | J.C.C. International Trophy | บรูกแลนด์ส |  | มาเซราติ | 4 | รถเสีย |  |  |
| 14 สิงหาคม | Crystal Palace Cup | คริสตัลพาเลซ |  | มาเซราติ | 19 | 2 nd |  |  |
| 22 สิงหาคม | Prix de Berne | แบร์น สวิตเซอร์แลนด์ |  | รอมิวลุส | 66 | 3 rd |  |  |
| 28 สิงหาคม | J.C.C. 200 Miles | ดอนิงตันพาร์ก |  | มาเซราติ | 4 | 2 nd |  |  |
| 4 กันยายน | Ulster Tourist Trophy | ดอนิงตันพาร์ก |  | บีเอ็มดับเบิลยู | 16 | 3 rd |  |  |
| 11 กันยายน | Phoenix Park Handicap 100 Miles | ดับลิน ไอร์แลนด์ |  | มาเซราติ | 1 | 2 nd |  |  |
|  | Phoenix Park 1500 cc |  |  | เดอลาจ | 1 | ถอนตัว |  |  |
| 18 กันยายน | B.R.D.C. 500 | บรูกแลนด์ส |  | เดอลาเฮย์ | 17 | 7 th |  |  |
| 26 กันยายน | Masaryk Grand Prix | บราโน เชโกสโลวาเกีย |  | รอมิวลุส |  | 4 th |  |  |
| 2 ตุลาคม | Donington Grand Prix | ดอนิงตันพาร์ก |  | มาเซราติ | 11 | 6 th |  |  |
| 9 ตุลาคม | Imperial Trophy | คริสตัลพาเลซ |  | รอมิวลุส | 24 | 1 st |  |  |